stanford-oval/wikipedia huggingface dataset:
Australiantuulihaukka
Elinympäristö

Laji asuu harvapuustoisissa ja aukkoisissa metsissä ja avomailla, ja karttaa sulkeutuneita metsiä.
Lisääntyminen

Pesä on puunkolossa, rakennuksessa, luolassa tai muussa kolossa, tai jonkun muun lintulajin vanhassa pesässä. Naaras munii tavallisesti kolme tai neljä, joskus jopa seitsemän munaa. Naaras hoitaa pääosan haudonnasta ja koiras ruoan hankinnasta. Haudonta-aika on 26–28 päivää ja poikaset jättävät pesän 28–35 päivän ikäisinä.
Ravinto

Ruokalistalle kuuluvat pikkujyrsijät, linnut, matelijat ja hyönteiset.
City upon a Hill

City upon a Hill (suom. Kaupunki ylhäällä vuorella) on Jeesuksen Vuorisaarnaan perustuva englanninkielinen ilmaus, johon sisältyy ajatus Yhdysvalloista moraalisena esikuvana ja ”toivon majakkana” muulle maailmalle. Vuorisaarnassa Jeesus sanoo: ”Ei kaupunki voi pysyä kätkössä, jos se on ylhäällä vuorella.” (Matt. 5:14)
Massachusetts Bayn siirtokunnan kuvernööri John Winthrop käytti City upon a Hill -vertausta saarnassaan vuonna 1630, kun joukko englantilaisia puritaaneja oli lähdössä Arbella-laivalla Southamptonista Salemiin ja Bostoniin. Kylmän sodan aikana siitä puhuivat muun muassa presidentit John F. Kennedy ja Ronald Reagan, ja sillä alettiin perustella yhdysvaltalaista ekseptionalismia.
Bidache

Lihurri-joki Bidachessa
Bidache on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 066 asukasta vuoden 1999 väestönlaskennassa. Bidachen pinta-ala on 30 neliökilometriä.
Brian Propp

Brian Propp vuonna 2010.
Brian Philip Propp (s. 15. helmikuuta 1959 Lanigan, Saskatchewan, Kanada) on entinen jääkiekkoilija. Vasen laitahyökkääjä Propp pelasi NHL:ssä 15 kautta vuodesta 1979 vuoteen 1994. Hänen seuransa olivat Philadelphia Flyers, Boston Bruins, Minnesota North Stars ja Hartford Whalers. Hän esiintyi Stanley Cup -finaaleissa viidesti, häviten jokaisella kerralla.
Vuonna 1987 Propp pelasi isäntämaan voittoisassa Kanada-cupin joukkueessa samassa ketjussa kuin Wayne Gretzky ja Mario Lemieux.
Saavutuksia

Philadelphia Flyersin ykköskierroksen varaus 1979
pelasi NHL:n tähdistöottelussa 1980, 1982, 1984, 1986 ja 1990
Kanada-cup 1987 (kultaa)
Philadelphia Flyers Hall of Famessa
valittu kaikkien aikojen vasemmaksi laitahyökkääjäksi kanadalaisen juniorikiekon historiassa
Saskatchewan Rural Hockey Hall of Fameen 2002
2003 Saskatchewan Provincial Hall of Fame
Aiheesta muualla

Brian Propp The Internet Hockey Databasessa (englanniksi)
Brian Propp nykyisen työnantajansa sivustolla (Arkistoitu – Internet Archive) (englanniksi)
Bichon

Bichon voi viitata seuraaviin koirarotuihin:
Bichon frisé, pieni bichon-tyyppinen koirarotu
Bolognese (bichon bolognese), pieni bichon-tyyppinen koirarotu.
Coton de tuléar, pieni bichon-tyyppinen koirarotu.
Havannankoira (bichon havanais), pieni bichon-tyyppinen koirarotu.
Havannansilkkikoira (bichon havanais), pieni harvinainen bichon-tyyppinen koirarotu.
Löwchen, pieni bichon-tyyppinen koirarotu.
Maltankoira (bichon maltes), pieni bichon-tyyppinen koirarotu.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bichon”, voi hakea sivunnimihaulla, laajalla sivunnimihaulla tai tekstihaulla.
Chain My Heart

| ”Chain My Heart” Topic & Bebe Rexha |
| --- | --- | --- |

Singlen tiedot
 Julkaistu: 11. kesäkuuta 2021
 Formaatti: digitaalinen lataus
 Tuottaja(t): Tobias Topic
 Tyylilaji: deep house
 Kesto: 02.26
 Levy-yhtiö: Virgin
Topicin muut singlet
| ”Your Love (9PM)” 2021 | ”Chain My Heart” 2021 | ”Drive” 2021 |
Bebe Rexhan muut julkaisut
| ”Die for a Man” 2021 | ”Chain My Heart” 2021 | ”Family” 2021 |
Chain My Heart on saksalaisen DJ-tuottajan Topicin sekä yhdysvaltalaislaulajan Bebe Rexhan musiikkikappale. Sen julkaisi Virgin Records singlenä 11. kesäkuuta 2021. Kappaleen ovat sanoittaneet Rexha, Alexander Tidebrink, Topic ja Petter Tarland, joista Topic myös tuotti sen. Kappaleen musiikkivideon ohjasi Jason Lester ja se julkaistiin 13. heinäkuuta 2021.
"Chain My Heart" oli kaupallisesti huono menestys, sillä se pääsi singlelistalle ainoastaan Saksassa.
Käännös suomeksi
Aurinkokurkilinnut

| Eurypgimorphae |
| --- | --- |
 Aurinkokurki (Eurypyga helias)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Osaluokka::  Neognathae
Ylälahko::  Neoaves
Kladi::  Eurypygimorphae
Lahko::  Aurinkokurkilinnut Eurypygiformes  Hackett et al., 2008
Heimot
 Eurypygidae  Rhynochetidae 
Katso myös
   Aurinkokurkilinnut Wikispeciesissä   Aurinkokurkilinnut Commonsissa 
Infobox OKVirheellinen NIMI-arvo: 
Aurinkokurkilinnut (Eurypgiformes) on lintujen lahko kladissa Eurypygimorphae. Eurypygiformes sisältää kaksi heimoa; Rhynochetidae (kagut) ja Eurypygidae (aurinkokurjet). Molemmat heimot koostuvat yhdestä suvusta ja lajista: suku Rhynochetos lajista kagu (Rhynochetos jubatus) ja suku Eurypyga lajista aurinkokurki (Eurypyga helias).
British Society of Cinematographers

British Society of Cinematographers (BSC) on Britannian kuvaajien yhdistys. Se perustettiin syyskuussa 1949 ja siinä oli alun perin 55 jäsentä.
Aiheesta muualla

Virallinen sivusto bscine.com (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:British Society of Cinematographers
Käännös suomeksi
Betty Thomas

File:Betty Thomas
Betty Thomas (oik. Betty Lucille Nienhauser; s. 27. heinäkuuta 1948) on yhdysvaltalainen näyttelijä, ohjaaja ja televisio sekä elokuvien tuottaja. Hänet tunnetaan Emmy-palkinnon saaneesta roolista kersantti Lucy Batesina televisiosarjasta Hill Street Blues. Maaliskuusta 2018 lähtien Thomas on yksi kahdesta ohjaajasta (ja ainoasta yksinohjaajasta), jolla on useita elokuvia seitsemäntoista Yhdysvaltain suurimman naisohjaajien elokuvien luettelossa. [lähde? ]
Aiheesta muualla

Betty Thomas alliance of women directors
Buzz! TV Visa

| Buzz! TV Visa |
| --- | --- |

Kehittäjä:  Relentless Software
Julkaisija:  Sony Computer Entertainment
Julkaistu:  EU 4. heinäkuuta 2008 NA 23. syyskuuta 2008
Lajityyppi:  partypeli
Pelimuoto:  yksinpeli, moninpeli
Ikäluokitus:  PEGI: 12
Alusta:  PlayStation 3
Jakelumuoto:  Blu-ray
Lisää peliartikkeleitaVideopelien teemasivulla
Infobox OK   : 
Buzz! TV Visa on PlayStation 3:n ensimmäinen Buzz!-peli, joka julkaistiin Euroopassa 4. heinäkuuta 2008. Pelin suomenkielinen traileri on katsottavissa Sonyn Buzz-sivustolla ja ladattavissa PlayStation Storesta.
PlayStation 3 -version uutuuksia

Uutuuksia pelissä ovat muun muassa langattomat summerit, pelaaminen verkossa muita vastaan ja omien kysymysten tekeminen. Langattomat summerit toimivat kahdella AA-paristolla, joten neljään summeriin AA-paristoja tarvitaan kahdeksan. Summerit sammuvat itsestään jos niitä ei käytetä kymmenen minuutin aikana. Paristojen kesto on noin 60 pelituntia. Aikaisempia Buzz-pelejä voi myös pelata langattomilla summereilla ja myös langallisilla summereilla voi pelata tulevaa PlayStation 3 -versiota.
Pelilevy sisältää yli 5 000 kysymystä, ja käyttäjien tekemiä kysymyksiä voi ladata pelistä käsin, ja kehittäjien tekemiä kysymyspaketteja PlayStation Networkista. Kehittäjien tekemissä kysymyspaketeissa on aina yli 500 kysymystä ja niitä on saatavissa kaikille kysymyskanaville.
Peliä voi pelata sekoitetuilla kysymyksillä, joka tarkoittaa että kysymyksiä tulee mistä tahansa aihealueesta. Tämän lisäksi peliä voi pelata esimerkiksi pelkillä televisio- ja elokuvakysymyksillä.
Pelissä on jokaiselle sopivia aihealueita, ja sen takaavat ladattavat kysymykset, joita kuka tahansa PlayStation Networkiin liittynyt voi tehdä. Yksi käyttäjän tekemä kysymyspaketti sisältää kahdeksan kysymystä. Omia kysymyksiä tehdessä voi myös päättää, haluaako ne antaa kaikkien ladattavaksi, vain tietyille kavereille vai ainoastaan itselleen. Kysymysten tekeminen onnistuu MyBuzz-yhteisön kotisivuilla. Käyttäjien tekemiä kysymyksiä voi pelata Buzz! TV Visa -pelin Nopein sormi -kierroksella ja myös MyBuzzin kotisivuilla.
Buzz! TV Visaan on ladattavissa myös päivitys, joka sisältää muun muassa Trophy-tuen.
Sohvien taisto

Verkkopelin suomenkielinen nimi on sohvien taisto. Voit haastaa minkä tahansa toisen olohuoneen Euroopassa. Sohvien taistossa on mahdollisuus 2–4 pelaajalle, ja ainoastaan yksi summeri per talous. Verkkopelissä on vain kolme kierrosta: Kello seis, Montako oikeaa ja Panostaja.
Pelin kysymyskanavat

Yleistietokanava
Elämäntapakanava
Musiikkikanava
Urheilukanava
Elokuva ja TV-kanava
MyBuzz-kanava
Kierrokset

Nopein sormi
Piirakkasota
Kello seis
Panostaja
Montako oikeaa (Ainoastaan Sohvien taistossa)
Liipaisinsormi
Pisteiden keräys
Siirrä pommi
Lähtölaskenta
Moninpelin kierrokset ja kierrosmäärä riippuvat pelaajien määrästä.
Aiheesta muualla

MyBuzz -sivusto (Arkistoitu – Internet Archive)
Virallinen Buzz! -sivusto
Sonyn Buzz! TV Visa -sivusto (Arkistoitu – Internet Archive)
Avaruuden sankarit (elokuva)

| Avaruuden sankarit> Riders to the Stars |
| --- | --- |

Ohjaaja:  Richard Carlson
Käsikirjoittaja:  Curt Siodmak
Tuottaja:  Ivan Tors
Säveltäjä:  Harry Sukman
Kuvaaja:  Stanley Cortez
Leikkaaja:  Herbert L. Strock
Pääosat:   William Lundigan  Martha Hyer  Herbert Marshall  Richard Carlson 
Valmistustiedot
Valmistusmaa:  Yhdysvallat
Tuotantoyhtiö:  United Artists
Levittäjä:  United Artists
Ensi-ilta:  14. tammikuuta 1954
Kesto:  81 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Avaruuden sankarit (Riders to the Stars) on Richard Carlsonin ohjaama yhdysvaltalainen tieteiselokuva vuodelta 1954. Elokuvassa ryhmä tiedemiehiä saa tehtäväkseen noutaa avaruusaluksella meteorin maapallolle, osana tutkimustaan meteorien tuhoutumisesta maan ilmakehässä.
Roolit

| 0 | 1 | 2 |
| --- | --- | --- |
|  William Lundigan  | … |  tohtori Richard Donald Stanton   |
|  Herbert Marshall  | … |  tohtori Donald L. Stanton   |
|  Richard Carlson  | … |  tohtori Jerome ”Jerry” Lockwood   |
|  Martha Hyer  | … |  tohtori Jane Flynn   |
|  Dawn Addams  | … |  Susan Manners   |
|  James Best  | … |  Sidney Fuller   |
Aiheesta muualla

Avaruuden sankarit Internet Movie Databasessa (englanniksi)
Carl Jakobsson

| Carl Jakobsson> Henkilötiedot |
| --- | --- |
Syntynyt: 13. heinäkuuta 2000 (ikä 24) Limhamn, Ruotsi
Kansalaisuus:   Ruotsi
Jääkiekkoilija
Lempinimi:  Calle
Pelipaikka:  oikea laitahyökkääjä
Maila:  vasen
Pituus:  186 cm
Paino:  86 kg
Seura
Seura:  Västerås IK
Sarja:  HockeyAllsvenskan
Pelinumero:  27
Pelaajaura
Pääsarjaura:  2017–
Aik. seurat:  Färjestad BK (SHL) Kärpät (SML)
Carl Jakobsson (s. 13. heinäkuuta 2000 Limhamn, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue Västerås IK:ssa. Hän on pelipaikaltaan oikea laitahyökkääjä.
Ura > Seuraura

Jakobsson on Visby AIK:n kasvatti. Hän siirtyi juniorina sittemmin Färjestad BK:hon. Hän oli kaudella 2014–2015 16 osumallaan seuran U16-junioreiden paras maalintekijä André Fredrikssonin kanssa. Kaudella 2015–2016 Jakobsson voitti tehoilla 36+13=49 koko U16 Elitin maalipörssin ja hän jakoi pistepörssin Leksands IF:n Dennis Finn Olssonin kanssa. Jakobsson oli Färjestadin paras pistemies ja maalintekijä myös U16 SM:ssä tehoilla 8+4=12. Kaudella 2016–2017 hän oli J18 Elitissä joukkueensa paras pistemies ja maalintekijä tehoilla 19+16=35. Kaudella 2017–2018 Jakobsson oli 14 osumallaan Färjestadin J20-junioreiden kolmanneksi paras maalintekijä Jesper Norbäckin kanssa. Hän debytoi kauden aikana myös seuran SHL-joukkueessa, jossa Jakobsson pelasi 11 runkosarjaottelua ilman tehopisteitä. Vain 17-vuotias Jakobsson teki SHL-debyyttinsä Tapaninpäivänä 26. joulukuuta 2017 vieraissa Brynäs IF:ää vastaan. Hänet merkittiin Färjestadin nelosketjun vasempaan laitaan Niklas Fogströmin ja Linus Perssonin viereen. Jakobsson sai ottelussa jääaikaa 7.52 minuuttia ja hänelle merkittiin teholukema –1.
Marraskuun 2018 lopulla Jakobsson teki Färjestadin kanssa kaksi seuraavaa kautta kattavan SHL-sopimuksen kevääseen 2021 saakka. Hänen varsinainen SHL:n tulokaskausi 2018–2019 toi Jakobssonille 37 runkosarjaottelussa tehot 4+2=6. Kahdeksassa pelaamassaan playoff-ottelussa hän jäi ilman tehopisteitä. Jakobsson teki SHL-uransa avausmaalin 30. lokakuuta 2018 vieraissa Växjö Lakers HC:tä vastaan.
Kaudella 2020–2021 Jakobsson teki SHL:n yhden kauden piste-ennätyksensä tehoilla 4+14=18. Helmikuussa 2021 hän teki Färjestadin kanssa kaksivuotisen jatkosopimuksen. Kaudella 2021–2022 Jakobsson jäi joukkueessa varsin pieneen rooliin ja hän mahtui pudotuspeleissä kokoonpanoon vain viidessä ottelussa. Jakobsson voitti kauden päätteeksi Ruotsin-mestaruuden.
Joulukuussa 2022 Jakobssoin sopimus Färjestadin kanssa purettiin, kun hän ilmaisi itse tyytymättömyyden tilanteeseensa. Jo samana päivänä Jakobssonin vahvistettiin siirtyvän kevääseen 2024 ulottuvalla sopimuksella SM-liigajoukkue Oulun Kärppiin. Alkukaudella 2023–2024 hän mahtui kokoonpanoon vain yhdessä ottelussa, kunnes lokakuussa 2023 hänen sopimuksensa purettiin. Jakobsson palasi kotimaahansa ja hän siirtyi loppukauden kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Västerås IK:hon.
Ura > Maajoukkueura

| Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Mitalit> Maa:   Ruotsi.Miesten jääkiekko.Alle 18-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Venäjä 2018 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Bratislava 2017 | jääkiekko |  |
Jakobsson pelasi alle 18-vuotiaiden MM-kilpailuissa vuonna 2018, jolloin hän voitti pronssia. Jakobsson pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Jakobsson pelasi myös World U-17 Hockey Challengessa vuonna 2016, jolloin hän voitti kultaa. Yhteensä Jakobsson on pelannut kuusi nuorten ja 42 poikien maaottelua.
Muuta

Jakobssonin isä Peter pelasi omalla urallaan puolustajana yli 400 Elitserien-ottelua. Hän oli voittamassa Ruotsin-mestaruutta Färjestadissa vuosina 1997 ja 1998. Peter Jakobsson loi pääsarjauraa myös Saksassa ja Itävallassa. Nykyään hän toimii Linköping HC:n General Managerina.
Bulla Felix

Bulla Felix (?-207 jaa. Rooma) oli roomalainen maantierosvo. Hän oli aktiivisena vuosina 205-207 jaa. Hänen taustoistaan tiedetään varsin vähän. Hän johti noin 600 miehen rosvojoukkoa, joka ryösteli röyhkeästi kauppiaita Roomaan johtavien teiden varsilla kaupungin lähettyvillä.
Tausta

Bullan taustoista tiedetään vähän. Jotkut historioitsijat arvelevat hänen olleen entinen sotilas. Yleensä tuohon aikaan armeijan veteraanit päätyivät maantierosvoiksi. Monet sotilaat jotka olivat taistelleet keisari Severuksen puolella vuosien 193 jaa. ja 197 jaa. välisessä sisällissodassa olivat saaneet potkut armeijasta. He olivat alkaneet etsiä itselleen uutta elinkeinoa. Suurin osa Bullan elämästä on tiedossa historioitsija Dion Kassioksen välityksellä. Maantierosvous oli helppoa hyväkuntoiselle taistelutaitoiselle miehelle, kuten Bullalle. Bulla ei sitä paitsi ollut sivistymätön, vaan hän osasi esiintyä vakuuttavasti aatelisen tavoin.
Toisten historioitsijoiden mukaan Bulla varttui papin luona. Hän olisi saanut lukea siellä lakitekstejä sekä filosofiaa. Näin hän pystyi esiintymään vakuuttavasti korkea-arvoisena ihmisenä. Joidenkin mielestä hän olisi ollut vauraassa perheessä ja toiminut sisällissodassa mahdollisesti upseerina Severukselle hävinneessä armeijassa.
Nimi

Bullan oikeaa nimeä ei tiedetä, ja hänet tunnetaan nykyään vain Bulla Felixinä. Bulla ei pitänyt keisarista, vaan pyrki ilmeisesti härnäämään häntä. Esimerkkinä siitä todennäköisesti on hänen nimensä, Bulla Felix. Nimeen voi liittyä symboliikkaa. Aluksikin latinankielinen sana bulla tarkoitti pientä kaulakorua, jota käyttivät keisarin perhe ja lähettiläät. Felix taas on yleisesti keisarien ja kenraalien käyttämä lisänimi. Se oli esimerkiksi yksi kenraali Commoduksen kahdestatoista nimestä.
Nimi Bulla Felix tuo myös mieleen roomalaisen kenraalin Sulla Felixin. Senaatti oli nimittänyt hänet diktaattoriksi ennen ajanlaskun alkua. Hän oli ollut raaka eikä antanut kenenkään asettua tielleen. Tutkijat eivät ole varmoja siitä, että olivatko nämä Bullan nimen viittaukset Sullaan tietoisesti tehtyjä vai sattumia. Joka tapauksessa Sulla oli kauhua herättävä hahmo, joka muistettiin vieläkin ympäri Roomaa. Bullan nimen mahdollisesti olikin siis tarkoitus herättää pelkoa ryöstökohteissa, etteivät he uskaltaisi vastustaa Bullaa ja hänen armeijaansa.
Rooman Robin Hood

Silloinen keisari Severus keräsi alamaisiltaan suuria veroja. Jos joku olisi vastustanut häntä, vastustajan koko omaisuus olisi todennäköisesti ulosmitattu. Severus ei epäillyt myös teloittaa senaatin jäseniä, jos he olisivat häntä arvostelleet. Kun äärimmäisessä rikkaudessa elänyt Severus päästi orjansa vapaaksi, hän ei antanut orjan läksiäislahjaksi mitään, millä orja olisi päässyt uuden elämän alkuun kiinni. Tällaisia katkeria vapautettuja orjia liittyi Bullan puolelle päästääkseen kostamaan entiselle isännälleen.
Jos verrataan keisari Severukseen, oli Bulla joukkoineen suorastaan hyväntekijä, kuten Robin Hood. Aikalaislähteiden mukaan Bulla oli herrasmiesvaras. Hän ei ryöstänyt uhreiltaan kaikkea, vaan jätti heille vähän rahaa. Jos ansaan jäi taiteilija tai käsityöläinen, niin hänet pantiin työskentelemään joksikin aikaa Bullalle. Kun työ oli valmis, vanki palkittiin ja päästettiin jatkamaan matkaa. Vastakohtana raaoille ja häikäilemättömän ahneille rosvoille, Bulla nousi sankariksi Rooman mittavan alaluokan keskuudessa.
Vakoojaverkko

Jotta Bulla pystyi takaamaan ruuan koko kuudensadan miehen joukolleen, hänen täytyi tietää tarkkaan, milloin parhaat ryöstökohteet olivat lähteneet liikkeelle. Hän oli valmis maksamaan näistä tiedoista vakoojille ja ilmiantajille. Bullan aikalainen historioitsija Dion Kassios kuvailee häntä: ”Hän sai tiedon kaikista niistä, jotka lähtivät Roomasta tai saapuivat Brundisiumin satamaan. Hän tiesi aina, keitä kulkijat olivat ja montako heitä oli. Sekä mitä heillä oli mukanaan”. Bulla saattoi kerätä tällaisen suuren vakoojaverkoston, koska hänellä oli monessa luokassa saman mielisiä ystäviä. Kuten korkea-arvoisia kaupunkilaisia, jotka Oliva olleet Severusta vastaan taistelleita aatelisia. Nyt he saivat kärsiä teoistaan. Sitten oli myös orjia, jotka saivat kuulla tärkeitä ja hyviä tietoja silloin, kun he työskentelivät vaikutusvaltaisten roomalaisten kodeissa.
Monet Bullan miehistä olivat karanneita orjia. Ja Dion Kassioksen mukaan osa Bullan miehistä oli ollut jopa keisari Severuksen orjia ja työskennelleet hänen taloudessaan. Keisarin sisäpiiristä kulkeutuneet tiedot olivat Bullalle sekä hänen joukoilleen elintärkeitä. Dion Kassioksen mukaan Bullalle oli taianomainen kyky kadota etsijöiltään lähes jäljettömiin. Kassios kertoo asiaa näin: ”Vaikka häntä jahtasivat lukuisat miehet ja vaikka Severus jäljitti häntä väsymättä, häntä ei koskaan nähty, silloinkaan kun nähtiin, ei koskaan löydetty, kun löydettiinkin, ei saatu kiinni muhkeiden lahjusten ja terävän älyn ansiosta”.
Kuitenkin aina silloin tällöin keisari Severus oli saanut vangittua jonkun Bullan miehistä. Dion Kassios kertoo kahdesta Bullan miehestä, jotka oli tuomittu kuolemaan ja jotka nyt odottivat vankisellissään tuomion täytäntöönpanoa. Bullalle oli hyvä taktiikka heidän vapauttamisekseen. Hän saapui vankilaan hienoimmissa vaatteissaan ja antoi ymmärtää olevansa rector provinciae, eli erään roomalaisen provinssin kuvernööri. Hän vaati, että hänelle annettaisiin kaksi vankia käytettäväkseen työleirillään provinssissaan. Bulla kuvaili tarvitsemansa tarkasti ja niin, että kuvaus osui juuri hänen miehiinsä. Ovela juoni onnistui ja Bulla sai vapautettua miehensä.
Kuolemaan johtava petos

Bullan perään oli lähetetty lukuisia roomalaissotilaita, mutta kaikki palasivat aina tyhjin käsin. Dion Kassios kuvailee tätä: ”Bulla ryösti Italiaa kaksi vuotta aivan keisari Severuksen sekä hänen roomalaisten sotilaittensa nenien alta”. Jotkut historioitsijat ajattelevat, että etsintöihin oli vaikeaa löytää sopivia miehiä, sillä monet Rooman valtakunnan parhaista sotilaista ja sotapäälliköistä olivat taistelemassa muissa provinsseissa, kuten esimerkiksi Britanniassa, missä keisari Severus oli itse johnut suurta sotaretkeä.
Roomalaisille ammattisotilaille oli alentavaa olla etsimässä karkureita ja vapautettuja orjia. Sellaisista tehtävistä ei nimittäin saanut mainetta tai kunniaa. Sen sijaan saattoi joutua pilkan kohteeksi, kun rikolliset ja orjat pääsivät livistämään karkuun. Lopulta keisari Severus sai tarpeekseen Bullasta ja hänen aiheuttamistaan nöyryytyksistä ja määräsi korkea-arvoisen upseerin etsimään ja vangitsemaan Bullan. Sekä Severus sääti ankaran rangaistuksen, jos upseeri epäonnistuisi tehtävässään. Upseeri ei kuitenkaan lähtenyt jahtaamaan Bullaa suurella joukolla.
Upseeri sai pian tiedon, että Bulla oli aloittanut suhteen toisen miehen vaimon kanssa. Upseeri etsi tiedon saatuaan naisen käsiinsä, ja antoi tälle kaksi vaihtoehtoa. Joko nainen kavaltaisi Bullan upseerille tai hän kärsisi ankaran tuomion uskottomuudesta Rooman valtakunnalle. Nainen valitsi vastahakoisesti ensimmäisen vaihtoehdon ja lähetti viestin upseerille Bullan saapuessa taloonsa yön hämärissä seuraavan kerran. Legioonalainen hiipivät hiljaa naisen taloon, ja pidättivät pahaa aavistamattoman Bullan. Hänet vietiin oikeuden eteen. Lyhyen oikeudenkäynnin päätteeksi Bulla Felix tuomittiin kuolemaan; hänet heitettiin Rooman Colosseumille, jonka leijonat yleisön edessä repivät hänet kappaleiksi.
Todenperäisyys

Bullan elämän todenperäisyydestä kiistellään eikä siitä olla yhtä mieltä siitä. Jotkut väittävät tarinan olleen sepitettä, sillä Bullaa ei mainita muuta kuin Severusta halveksineen Dion Kassioksen teksteissä. Bulla Felixin nimen ja joukon lukumäärän 600 (saman verran oli senaatissa) myös hieman liian osuvalta. Häikäilemätön hallitsija sekä ritarillinen rikollinen ja heidän välinen taistelunsa on myöskin varsin tyypillinen teema antiikin suurissa satiirisissa teoksissa.
Bidarray

Pelota-kenttä Bidarrayssa
Bidarray on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 645 asukasta vuoden 1999 väestönlaskennassa. Bidarrayn pinta-ala on 38 neliökilometriä.
Arovuokko

| Arovuokko |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Vuokot Anemone
Laji::  sylvestris
Kaksiosainen nimi
 Anemone sylvestris  L. 
Katso myös
   Arovuokko Wikispeciesissä   Arovuokko Commonsissa 
Infobox OKNimi-testi OK: 
Arovuokko (Anemone sylvestris) on valkokukkainen, Euraasiassa tavattava leinikkikasvi. Laji on myös vanha puutarhojen koristekasvi.
Ulkonäkö ja koko

Monivuotinen arovuokko kasvaa 15–40 cm korkeaksi. Varsi on pysty ja tiheäkarvainen. Aluslehtiä on tavallisesti 3–6 kappaletta. Niiden ruoti on melko lyhyt ja lehtilapa 3–5-sorminen. Lehdykät ovat liuskaisia tai hampaisia. Varsilehtiä on kaksi tai kolme, ja ne sijaitsevat varressa kiehkurana. Ruoti on 1–2 cm pitkä, lapa kolmisorminen, lehdykät 2–3-halkoisia tai tylpähköhampaisia. Kukka on tavallisesti yksittäin, pitkäperäinen ja 3–7 cm leveä. Teriömäinen kehä on tavallisesti viisilehtinen, ja kehälehdet ovat väriltään valkoisia. Suomessa arovuokko kukkii touko-kesäkuussa. Siemenet kypsyvät villakarvaisissa, lyhytotaisissa ja 3–4 mm pitkissä pähkylöissä. Villakarvojen avulla pähkylät voivat levitä tuulen mukana kauaksikin. Arovuokko on myrkyllinen kasvilaji.